**Ο ΠΑΠΠΟΥΣ ΚΑΙ ΤΟ ΕΓΓΟΝΑΚΙ ( Λ. Τολστόι)**

**Ενότητες- Πλαγιότιτλοι:**

1) « ο παππούς είχε γεράσει πολύ...δεν είπε τίποτα». πλαγιότιτλος: η αδιαφορία και η σκληρότητα των γονέων του Μίσα προς τον παππού

2) «Μια μέρα ο άντρας... όπως πρέπει». πλαγιότιτλος: η πράξη του Μίσα που συνετίζει του γονείς του

**Περίληψη (συμπληρώνω τα κενά):**

Το διήγημα αναφέρεται σε έναν ηλικιωμένο ................................που ζει μαζί με τα παιδιά του και τον ...............................του, τον Μίσα. Τα γηρατειά τον έχουν καταβάλει και πλέον αντιμετωπίζει πολλές ................................. στην καθημερινότητά του. οι γονείς του Μίσα αντι να τον ......................................, τον απομονώνουν και τον αποδοκιμάζουν. Μία μέρα την ώρα του φαγητού ..........................κατά λάθος το πιάτο του και η νύφη του ........................... του ανακοινώνει πως στο εξής θα τρώει μόνο από μια ξύλινη........................... Μετά από αυτό το περιστατικό ο ........................... του Μίσα τον βλέπει να σκαλίζει ένα ................................ που, όπως του αναφέρει το παιδί είναι μια ............................... για τα γεράματα των ..................... του. Με αυτή την πράξη του Μίσα οι γονείς αντιλαμβάνονται το ........................ τους, μετανιώνουν για τη σκληρή συμπεριφορά τους προς τον παππού και αρχίζουν να του συμπεριφέρονται όπως πρέπει.

**Αφήγηση- αφηγητής:**

Αφηγητής: παντο.....................- ...................διηγητικός

Αφήγηση: ..............πρόσωπη

Αφηγηματικοί τρόποι: αφήγηση, περιγραφή, διάλογος (εντοπίζω παραδείγματα στο κείμενο: ...............................................................................................................................................................................................................................................................................................................................................................................................................................................................................)

**Γλώσσα- Ύφος:**

Γλώσσα: το κείμενο αποτελεί μετάφραση από τα ρώσικα. Φαίνεται πάντως ότι είναι μια γλώσσα πολύ απλή, λιτή, με μικρές, απλές, λιτές προτάσεις.

Ύφος: απλό, λιτό, σαφές, γοργό (=γρήγορο)

**Εκφραστικά μέσα- σχήματα λόγου:**

Ασύνδετο: «Τα πόδια του δεν τον πήγαιναν ... δεν άκουγαν»

Προσωποποιήσεις: «τα πόδια του δεν τον πήγαιναν», «τα μάτια του δεν έβλεπαν», «τα αφτιά του δεν άκουγαν»

Εικόνες: η εικόνα του παππού, ο παππούς που τρώει μόνος δίπλα στη θερμάστρα, η νύφη μαλώνει τον παππού, ο Μίσα σκαλίζει τη γαβάθα

Αντίθεση: Ο Μίσα νομίζει ότι μέσα από την πράξη του εκδηλώνει την αγάπη και την τρυφερότητά του στους γονείς του = δίνει στους γονείς του ένα σκληρό μάθημα.

**Τα χαρακτηριστικά του λαϊκού παραμυθιού στο αφήγημα:**

Αν και το κείμενο είναι έργο ενός επώνυμου δημιουργού παρουσιάζει πολλές ομοιότητες με τα λαϊκά παραμύθια. Συγκεκριμένα: α) δε δηλώνεται ο τόπος και ο χρόνος Άρα όσα αναφέρονται στο κείμενο ισχύουν σε πολλές περιπτώσεις συμβίωσης ηλικιωμένων γονιών με τα παιδιά και τα εγγόνια τους διαχρονικότητα, β) γρήγορη εξέλιξη της ιστορίας, χωρίς λεπτομέρειες, γ)απλή και λιτή γλώσσα, με μικρές κοφτές προτάσεις, κυριαρχία των ρημάτων,  χωρίς πολλά σχήματα λόγου, δ) δίδαγμα προς τους αναγνώστες: *«Να ..................................με φροντίδα και αγάπη στους..............................., γιατί έτσι  αργότερα θα τους ......................... έτσι και τα δικά τους παιδιά.»*

**Χαρακτηρισμός προσώπων:**

Παππούς: ηλικιωμένος και ανήμπορος, απομονωμένος, χωρίς κατανόηση και φροντίδα, ωστόσο ήρεμος, στωικός(=υπομονετικός), λυπημένος και μελαγχολικός, δεν εκδηλώνει το παράπονο και τη δυσαρέσκειά του (μόνο αναστενάζει)

Γονείς: **αρχικά:** σκληροί, αδιάφοροι, επικριτικοί, νευρικοί, απορροφημένοι στην καθημερινότητα ξεχνούν τα προβλήματα, τις δυσκολίες και τις ανάγκες του παππού/ στο τέλος: συνειδητοποιούν το λάθος τους, **μετανιώνουν** ειλικρινά (ο πατέρας δακρύζει), αλλάζουν συμπεριφορά προς τον παππού

Μίσα: αθώος, δε μπορεί, λόγω της εμπιστοσύνης του, να σκεφτεί ότι η πράξη των γονέων του είναι κακή κι έτσι τη μιμείται. Άθελά του μέσα από τη μίμηση δίνει στους γονείς ένα σκληρό μάθημα.

**Προσέχω!!!**

**Στο διήγημα όλοι οι ήρωες είναι ανώνυμοι, εκτός από τον Μίσα. Γιατί μπορεί να συμβαίνει αυτό;**

........................................................................................................................................................................................................................................................................................................................................................................................................................................................................